Minu enda jaoks on tegemist kasutu saatega, sest sealseid fakte ei lähe enamasti tarvis. Mis muidugi ei välista nende vajalikkust kellegi teise jaoks. Igatahes mina teadsin vastust  sellele viidatud küsimusele, sest  see nimetatud lind (puukoristaja) on mul varasemast ajast juba piltidele saadud ja tema häälitsusedki tuttavad. Esmalt eelmisel suvel poegadena ja sügisel ka lindude toidumajas käimiselt. Ometigi pole mul selle teadmisega midagi praktilist peale hakata ja võin ainult rõõmus olla nende mälestuste üle, et olen teda näinud lähedalt ja mitte ainult paberil või ekraanil kujutatuna.